Prima companie de IT listată pe bursa de la București. I-a crescut afacerea de la 8 milioane de lei în 2014 la 100 milioane anul trecut.
Capitalizarea Bittnet a crescut de 23 de ori în cei 5 ani pe piaţa AeRO. Este prima societate care trece de pe AeRO pe piaţa principală a Bursei. De la începutul anului, acţiunile au avut o creştere de 18,4%.
Ştii gluma aia cu bancherul care îţi e prieten bun şi îţi dă o umbrelă când e soare, dar ţi-o cere înapoi când plouă? Piața de capital te scoate cumva din povestea asta, dar ai nevoie de un plan solid.Cristian Logofătu e un exemplu de om care a reușit să facă surf pe valul tendințelor în IT: migrarea spre cloud. Și-a lansat Bitt-net, prima companie de IT listată pe bursa de la București.Și uite-așa i-a crescut afacerea de la 8 milioane de lei în 2014 la 100 milioane anul trecut. Ba mai mult – se așteaptă la o creștere de 20 milioane în 2020.Cristian Logofătu, director financiar şi cofondator Bittnet: "Ne-am prezentat în faţa investitorilor în anul 2015, spunând următoarea poveste: suntem prima companie de IT din România care se deschide către investitori, care devine listată la Bursa de Valori"Cum nu totul e roz în România, Cristian îţi spune care sunt problemele cu care te întâlneşti dacă vrei să-ţi finanţezi afacerea prin mecanismele bursei.Cristian Logofătu, director financiar şi cofondator Bittnet: "În România, sistemele şi reglementările sunt făcute în aşa fel încât implementarea efectivă a unui stock option plan de câtre o companie listată aproape te forţează să decapitalizezi compania şi să faci pierderi".